Mariam Yalwaji Katagum (an haife tane a ranar 18 ga watan Nuwamban shekarar 1954, Azare, jihar Bauchi ) ta kasance Jakadiyar Najeriya a UNESCO kuma itace sakatariya na dindindin, kuma itace Ministan masana'antu, cinikayya da zuba jari daga jihar Bauchi a Najeriya. A shekarar 1976, Mariam Y. Katagum ta samu digiri na farko a fannin Turanci (BA. English) da kuma takardar shaidar kammala karatun digiri a jami’ar Ahmadu Bello da ke Zariya. A shekarar 1985, ta samu digiri a fannin Gudanar da Tsare-tsare a Jami’ar Legas. A cikin shekarar 1999, Mariam Katagum ta sami Takaddar Shaida a (Social Development Policy, Planning and Practice) a Kwalejin Jami'ar, London. A wannan shekarar ne aka ba ta shaidar abota da UNESCO. Mariam ta fara aikin ta ne da bautan kasa (NYSC), a hukumar ruwa na jihar Jos. A shekarar 1977-1981, Mariam ta kasance Babban ma'aikaciyar Ilimi a Kwalejin Gwamnatin Tarayya da ke Azare. Daga baya ta yi aiki a "Federal Scholarship Board," jihar Legas (1981-1984).